Titus Manlius Torquatus (consul 165 a.C.n.)

Titus Manlius Torquatus (natus saeculo 3 aut 2 a.C.n.; mortuus post annum 140 a.C.n.) fuit senator Romanus qui consulatum anno 165 a.C.n. gessit.

 Gens 
Avus eius Titus Manlius T.f. Torquatus annis 235 et 224 consulatum gessit. Frater eius Aulus Manlius Torquatus consul anni 164 a.C.n. erat. Filius eius Decimus Iunius Silanus Manlianus fuit, qui a Decimo Iunio Silano adoptatus est. Post hunc Titum et eius fratrem Aulum obscuritas quaedam Torquatorum nomen obruit ac post centum annorum intervallum demum Lucius Manlius Torquatus rursus ad consulatum pervenit.

 Cursus honorum 
Manlius ab anno 170 pontifex eratTitus Livius, Ab urbe condita XLIII 11,13 et eodem tempore etiam praeturam administravit. Anno 165 una cum Gnaeo Octavio consulatum gessitMarcus Tullius Cicero, De finibus bonorum et malorum I 24. Anno 162 legatus una cum Gnaeo Cornelio Merula in Aegyptum iit, ut pacem inter reges fratres Ptolemaeum VIII et Ptolemaeum VI reficeretPolybius Historiae XXXI 10; 17-20. Anno 140 a.C.n. Torquatus, qui etiam iuris peritus notus erat, filium supra dictum, qui, postquam praetor in Macedonia fuit, propter pecunias repetundas accusatus est, damnavit et eum abdicavit. Qui filius a iudicio patris perterritus mortem sua manu petivitMarcus Tullius Cicero, De finibus I 24; Titus Livius, periochae LIV; Valerius Maximus V 8,3.

 Bibliographia 



 Notae 

Torquatus, Titus
Categoria:Praetores
Categoria:Senatores